In 1923 was Yeats die eerste Ierse digter wat met die Nobelprys vir Letterkunde bekroon is. Die Nobelkomitee het na sy digkuns verwys as "geïnspireerde poësie wat op 'n gesofistikeerde wyse uitdrukking aan die gees van 'n hele nasie gee."
Yeats word algemeen as een van min skrywers beskou wat hulle beduidendste werke eers ná die toekenning van die Nobelprys geskep het, waaronder The Tower (1928) en The Winding Stair and Other Poems (1929).
Yeats was 'n boorling van Dublin waar hy ook sy opleiding ontvang het, maar het sy kinderjare in die Ierse graafskap Sligo deurgebring. In sy jeug het Yeats digkuns bestudeer en het hom al vroeg aangetrokke gevoel tot Ierse mitologie en okkultisme. Hierdie onderwerpe speel 'n belangrike rol in sy vroeë li Maastricht (tydperk) - Wikipedia
Die Maastricht is die laaste chronostratigrafiese etage sowel as geologiese tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het.
’n Fossiel van Hemipneustes leymeriei uit die Maastricht-etage (Muséum de Toulouse).
Die tydperk was van sowat 72,1 tot 66 miljoen jaar gelede en is voorafgegaan deur die Campanium. Die einde van die Maastricht was ook die einde van die Mesosoïese Era: dit is gevolg deur die eerste etage/tydsnede van die Paleogeen-periode en die huidige Kainosoïese Era, die Danium.
Die Maastricht is in 1849 deur die Belgiese paleontoloog André Dumont genoem na Maastricht in Limburg, Nederland. Hoewel die oorspronklike tipeligging van die etage dus by dié stad is, het dit later geblyk nie die hele Maastricht-etage is aanwesig in dié stratigrafie nie. Die globale stratotipepunt lê dus in ’n meer volledige seksie langs die rivier Adour in Frankryk.
Die basis van die etage word gedefinieer deur ’n kompleks van 12 biostratigrafiese kriteria, waaronder die vroegste voorkoms van die ammoniet Pachydiscus neubergicus en die belemniet Belemnella lanceolata. Die bokant, en daarmee die einde van die Mesosoïkum, word gedefinieer deur die Kryt-Paleogeen-uitwissing, ’n massauitwissing waarin onder meer die ammoniete en dinosourusse uitgesterf het. In die geologie kan dit gesien word in ’n laag ryk aan iridium, wat waarskynlik afkomstig was van die meteoriet-impak wat die uitwissing veroorsaak het.
↑ (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.
Ontsluit van "https://af.wikipedia.org/w/index.php?title=Maastricht_(tydperk)&oldid=1883136"